Paɣ'kpuɣibo

**PAƔ'KPUƔIBO**

Dagbamba kali soli  zuɣu , zuliya nambu nyɛla din niŋ talahi. Paɣa'kpuɣibo nyɛla binshɛɣu din be kali puuni. Di nyɛla doo mini Paɣa yi laɣim ʒini ni bɛ nam zuliya ka di nyɛla bɛ niriba  yɛda puuni. 

## PAƔA KPUƔIBO LAHABALI
1. Doo yi nya paɣa bɔra faashee ka doo maa laɣi paɣa maa o yi nyɛla paɣa zinli.

2. Paɣa yi deei doo laɣibu, di wuhirimi ni paɣa maa bɔri doo maa, paɣa maa mii yi lahi zaɣisi doo laɣibu di wuhirimi ni paɣa maa je doo maa.

3. Doo yi tim paɣa yiŋa ka bɛ zaŋ ti din kpalim nyɛla paɣa maa kulisibu na.

4. Yuŋ ka bɛ kulisiri paɣa o yidana yili. 

5. Bɛ yi kulisi paɣa o yidana yili, doo maa ma duu ka o kpɛra.

6. No' nyaŋ ka bɛ mali n-niŋdi paɣa palo saandi.

7. Paɣa ŋun na ʒi doo ka kuli doo n-nyɛ paɣa piɛliga .

8. Paɣa yi pali di gbunni nyɛla o yidana ka o zaŋ baŋ doo bee bɛ kulisi o mi na ka o naai baŋ doo. Paɣa ŋuni mi bi pali nyɛla ŋun pun mi doo ka naai yi kuli doo.

9. Chiraayobu ni ka bɛ pirigiri paɣ'puulana.

10. Doo tuzopaɣa mi m pirigiri paɣ'puulana.

11. Doo tuzopaɣiban su duɣili zuɣu pibu dali ( suuna dali )

12. Paɣa yiŋnima n su ŋmani babu bi yi pirigi paɣa maa n naai.

13. Bi yi dɔɣi bia, da baa anii dali ka bi pindi o zuɣu ( suuna ).

14. Daŋ bihi yi kpuɣi taba,  din ka bi ooni dɔɣiri paɣa

15. Paɣa chia nyɛla paɣa yidana tuzopaɣa

16. " A daa nyɛla bia amaa zuŋɔ a lahi pala bia" bi yi pirigi paɣa lala ka bi yɛra.

17. A yi ti wum ni bi pirigi paɣa, di wuhimi ni o malila pua maa,  paɣa yi ka pua bɛ bi pirigiri o

## PAƔA KPUƔIBO  SOYA
Pɔi ka doo ti yɛn boli paɣa ni o paɣa,  Dagbamba malila so'shɛŋa bɛ ni doli ka ŋa zaɣ'yini kam ni di niŋ domini ti kali ni saɣi n- ti li la zuɣu. 

* Laɣibu

* Vihigu ( doo mini paɣa sunsuuni)

* Zaŋ taba n- wuhi taba laamba

* Vihigu ( laamba Vihigu )

* Assadachi yobu

* Paɣa puhigu  Kulisibu 

* Saani niŋbu

## PAƔA KPUƔIBO BALIBU
* Paɣa pini

* Diɛŋ jɛmbu

* Nyuɣu ŋmabu

* Paɣa faa

* Tibi ka zaŋ

* paɣa zubu

* Napaɣa gbaabu

* Dɔɣiri Paɣa

* paɣa talima

1. Paɣa pin: niri yi be viɛnyɛla dagbaŋ ka bɛ nini tiɣi o bɛ ni tooi gbaai paɣa n ti o pini. Do'suŋ ka bɛ tiri paɣa pini Dagbaŋ. 

2. Nyuɣu ŋmabu

3. Paɣa faa: nyɛla doo yi zaŋ tim bee liɣiri n sabi paɣa ŋuni be doo yili ninni ka o yi n zɔna n ti kuli lala liɣiri lana maa bee lala yaalana bee timalana maa nyuɣu. Lala ŋɔ tahiri dimli na ŋun fa ŋɔ mini bɛ ni fa so paɣa ŋɔ sunsuuni.

4. Tibi ka zaŋ: di yi niŋ ka dɔro gbaai paɣa zinli ka kpɛma yina n ti nya tilaa n ti o ka o kpaŋ ka lee lɛbi kpɛma maa paɣa. Lala ŋɔ ka nikura pam tooi mali n nyari paɣ'sara.

5. Na'paɣa gbaabu: Na' gahinda shɛba be Dagbaŋ ka bɛ nam yaa ni saɣi ni bɛ gbaai paɣa zinli ka o lɛbi napaɣa.

6. Goozablili : gba nyɛla so shɛli bɛ ni lahi mali n tiri nanima ayi yi zabi paɣa zuɣu ka naa walim zali maa malibu je, o ni tooi zaŋ paɣa maa n lee Napaɣa ka bɛ di zabira, pupoŋɔ, paɣa mii lee Napaɣa. Nabihi gba yi zabi nam zuɣu naa ni zaŋ   nam maa n ti so dabam ka di wuhi ni naa zaŋ lala ninvuɣu so o ni zaŋ nam maa ti maa n darija gooi zabili maa. 

## PAƔA KPUƔIBO ANFAANI
* Di tuɣiri daŋ

* Di tahiri nangbanyini na

* Di yaligiri daŋ

* Di tibigiri ninsala

* Di kpaŋsiri kaya ni taada

* Di tiri suhudoo biɛhagu puuni

## DIN TUHI DOOYILI BIƐHIGU
* Di tu ni Paɣa tiri o yidaan jilima

* Di tuya ni o tiri o yidaan niriba jilima 

* Di tuya ni o sɔŋdi o yidaan tuma shee

* Di tuya ni bɛ liriti taba ashili

* Di tuya ni doo lihiri o  paɣa viɛnyɛliŋa

## YƐL'SHƐŊA ŊAN NI TOOI YIHI PAƔA DOOYILI
* Paɣa yi ŋme o yidana

* Doo yi bu o paɣa puuni

* Paɣa yi bi tiri o yidana niriba jilima

* Paɣa bee doo yi zura

* Doro

* Fakari

* Paɣa yi mali napɔnchanda

* Doo bee paɣa yi bi dɔɣira

* Paɣa bee doo ŋmari ziri.

## Kundivihira